ലക്ഷ്യമിട്ടത് കൂട്ടക്കൊല, കൊലപ്പെടുത്തി വന്നാലെ ഭാര്യ സ്വീകരിക്കൂവെന്ന് പറഞ്ഞ് ചുറ്റിക കൊണ്ട് കുട്ടിയുടെ തലയ്ക്കടിച്ചു ഇടുക്കി: ആറ് വയസുകാരനെ ചുറ്റിക കൊണ്ട് തലയ്ക്കടിച്ച് കൊലപ്പെടുത്തിയ സംഭവത്തില് പ്രതിയുടെ മൊഴി പുറത്ത്. ചുറ്റികയുമായെത്തിയ പ്രതി കൂട്ടക്കൊലയായിരുന്നുലക്ഷ്യമിട്ടിരുന്നതെന്നാണ് പോലീസ് പറയുന്നത്. സംഭവവുമായി ബന്ധപ്പെട്ട് പ്രതി സുനില് കുമാര് കഴിഞ്ഞ ദിവസം പൊലീസ് പിടിയിലായിരുന്നു. ആനച്ചാല് ആമക്കണ്ടം റെഹാനത്ത് മന്സില് റിയാസ് റഹ്മാന്റെ മകന് അബ്ദുല് ഫത്താഹ് റെയ്ഹാന് കഴിഞ്ഞ ദിവസമാണ് മാതൃസഹോദരിയുടെ ഭര്ത്താവിന്റെ ചുറ്റിക കൊണ്ടുള്ള അടിയേറ്റ് കൊല്ലപ്പെട്ടത്. പുലര്ച്ചെ മൂന്ന് മണിയോടെയായിരുന്നു സംഭവം.കൊലപ്പെടുത്തി വന്നാലെ ഭാര്യ സ്വീകരിക്കൂ എന്ന് പറഞ്ഞായിരുന്നു ആറ് വയസുകാരനെ ചുറ്റിക കൊണ്ട് പ്രതി അടിച്ചു കൊലപ്പെടുത്തിയതെന്ന് പൊലീസ് പറഞ്ഞു.